1.  ปัจจัยความเสี่ยง

1.  ความเสี่ยงในการประกอบธุรกิจ

    1.  เนื่องจากการจัดตั้งคณะกรรมการกิจการกระจายเสียงและวิทยุโทรทัศน์แห่งชาติ หรือ
        กสช. ซึ่งจะเป็นผู้กำหนดกฎระเบียบการดำเนินธุรกิจ และการออกใบอนุญาต
        ยังไม่เป็นที่เสร็จสิ้น ส่งผลให้กับธุรกิจโทรทัศน์ระบบบอกรับสมาชิก
        เนื่องจากจำนวนผู้ประกอบการยังถูกจำกัดอยู่ที่ผู้ได้รับใบอนุญาตสัมปทานเดิม
        ไม่สามารถเติบโตได้รวดเร็วเท่าที่ควร
        อีกทั้งผู้ประกอบการใหม่ๆที่จะเข้ามาในธุรกิจนี้ยังมีความลังเลใจเนื่องจากความไม่แน่นอน

    2.  นอกจากนี้ ในธุรกิจโทรทัศน์ระบบบอกรับสมาชิก
        ยังไม่มีหน่วยงานหรือบริษัทที่ได้รับการยอมรับเข้ามาสำรวจความนิยมของรายการ
        (rating)
        ในโทรทัศน์ระบบบอกรับสมาชิกหรือตรวจสอบจำนวนครัวเรือนที่เป็นสมาชิกรับบริการจากผู้ประกอบการโทรทัศน์ระบบบอกรับสมาชิก
        หรือ โทรทัศน์เคเบิ้ลท้องถิ่น
        ส่งผลให้กับการตัดสินใจลงโฆษณาของบริษัทโฆษณาและเจ้าของสินค้าผู้สนใจสนับสนุนสื่อโฆษณา
        เป็นไปอย่างล่าช้า
        อย่างไรก็ตามทางบริษัทฯได้จัดตั้งหน่วยงานเพื่อทำโครงการวิจัยและพัฒนาขึ้นมาแก้ปัญหาในระดับหนึ่ง

    3.  ในการลงทุนซื้อลิขสิทธิ์ภาพยนตร์จากต่างประเทศนั้น
        การที่มีผู้ประกอบการในธุรกิจนี้จำนวนมาก
        ความต้องการในลิขสิทธิ์ภาพยนตร์และการแข่งขันจึงค่อนข้างสูง
        ส่งผลต่อราคาลิขสิทธิ์ภาพยนตร์ นอกจากนี้
        กระแสความนิยมรับชมภาพยนตร์ที่เปลี่ยนแปลงอยู่ตลอดเวลาก็เป็นอีกปัจจัยหนึ่ง
        ส่งผลให้บางครั้งภาพยนตร์ที่ซื้อมาในราคาสูง
        อาจไม่สามารถทำรายได้ได้ตามเป้าหมายที่ตั้งไว้

    4.  ความเสี่ยงจากสินค้าละเมิดลิขสิทธิ์เป็นปัญหาหนึ่งที่ส่งผลกระทบทางลบต่อรายได้ของบริษัทฯ
        รวมถึงผู้ประกอบการอื่นในอุตสาหกรรมเพลงและภาพยนตร์
        แม้ว่าทางรัฐบาลจะมีการปราบปรามปัญหาดังกล่าวอย่างจริงจัง
        ส่งผลให้ปัญหาดังกล่าวลดลง
        แต่อย่างไรก็ตามหากปัญหาไม่ได้รับการแก้ไขอย่างต่อเนื่องทั้งทางภาครัฐ และเอกชน
        ปัญหาดังกล่าวอาจหวนกลับมาได้อีก

    5.  ความเสี่ยงจากการแข่งขันอย่างสูงในธุรกิจรับจ้างโฆษณา ทำป้ายโฆษณา และให้เช่าป้าย
        และข้อจำกัดในการหาพื้นที่ที่มีศักยภาพในการขึ้นป้ายโฆษณาขนาดใหญ่ (Billboard)
        ซึ่งเป็นสาเหตุให้ทางบริษัทฯมุ่งพัฒนาและขยายธุรกิจไปยังสื่อโฆษณาแนวใหม่ในการสื่อสารกับผู้บริโภคกลุ่มต่างๆ
        อีกหลายๆ โครงการควบคู่กันไป

2. ความเสี่ยงด้านการเงิน

2.1 ความเสี่ยงจากการที่บริษัทฯมีขาดทุนสะสมมีผลกระทบต่อความสามารถในการจ่ายเงินปันผล
ในปี 2549 มีผลการดำเนินงานขาดทุนจำนวน 372.03 ล้านบาท และมีผลขาดทุนสะสม ณ สิ้นปี
จำนวน 47.83 ล้านบาท การที่บริษัทฯมีผลขาดทุนสะสมดังกล่าว
ทำให้บริษัทฯไม่สามารถจ่ายเงินปันผลให้กับผู้ถือหุ้นได้

อย่างไรก็ตามในปลายปี 2549 บริษัทฯได้มีการเพิ่มทุนจดทะเบียนอีก 230 ล้านบาทเป็น 460
ล้านบาท โดยการออกหุ้นสามัญเพิ่มทุนจำนวน 230 ล้านหุ้นในราคาหุ้นละ 1.10 บาท
ได้รับเงินเพิ่มทุนจำนวนเงิน 253 ล้านบาท
บริษัทฯจะนำเงินเพิ่มทุนมาขยายธุรกิจเพื่อให้บริษัทฯมีกำไรจากการดำเนินงานและสามารถจ่ายเงินปันผล
ให้กับผู้ถือหุ้นได้อนาคต

2.2 ความเสี่ยงจากปัญหาสภาพคล่อง

ในระยะต้นปีบริษัทฯยังคงขาดสภาพคล่องทางด้านการเงิน มีภาระหนี้สินเป็นจำนวนมาก
บริษัทฯจึงได้ทำการขออนุมัติที่ประชุมวิสามัญผู้ถือหุ้นครั้งที่ 1/2549 เมื่อวันที่ 18 กันยายน 2549
และมีมติอนุมัติให้บริษัทฯจัดสรรหุ้นเพิ่มทุนจำนวน 230,000,000 หุ้นในอัตราหุ้นละ 1.10 บาท
บริษัทฯได้รับเพิ่มทุนเป็นเงินจำนวน 253 ล้านบาท
ทำให้บริษัทฯมีเงินทุนหมุนเวียนเพียงพอในการดำเนินงาน ส่งผลให้ปัญหาดังกล่าวลดลง

4.  ความเสี่ยงด้านการบริหารและการจัดการ

เนื่องจากบริษัทฯ
ได้ขยายสายงานธุรกิจด้านการผลิตเนื้อหารายการป้อนให้กับโทรทัศน์ระบบบอกรับสมาชิกและธุรกิจรับจ้างโฆษณา
ทำป้ายโฆษณา และให้เช่าป้ายโฆษณา ซึ่งต้องอาศัยบุคลากรผู้ชำนาญงานเฉพาะด้าน อย่างไรก็ตาม
บริษัทฯ
ได้สรรหาผู้บริหารและบุคลากรที่มีความชำนาญและมีประสบการณ์ในสายงานธุรกิจดังกล่าวเข้ามาร่วมดำเนินงาน

นอกจากนี้ บริษัทฯยังคงนโยบายว่า การทำรายการค้าใด ๆ
กับบุคคลที่อาจมีความขัดแย้งทางผลประโยชน์ที่ไม่เป็นไปตามราคาตลาดและเงื่อนไขการค้าปกติ
ต้องได้รับการอนุมัติจากที่ประชุมคณะกรรมการบริษัทฯ
ซึ่งกรรมการและผู้บริหารที่อาจมีส่วนได้เสียในรายการดังกล่าวต้องไม่ร่วมประชุมและงดออกเสียง